CELEX: C2006/060/10
Language: sk
Date: 2006-03-11 00:00:00
Title: Rozsudok Súdneho dvora (prvá komora) z  19. januára 2006  vo veci C-244/04: Komisia Európskych spoločenstiev proti Spolkovej republike Nemecko (Nesplnenie povinnosti členským štátom — Článok 49 ES — Slobodné poskytovanie služieb — Podnik zamestnávajúci pracovníkov, ktorí sú štátnymi príslušníkmi tretích štátov — Podnik uskutočňujúci plnenia v inom členskom štáte — Režim pracovných víz)

11.3.2006   
            
            
               SK
            
            
               Úradný vestník Európskej únie
            
            
               C 60/5
            
         
      ROZSUDOK SÚDNEHO DVORA
   
   (prvá komora)
   z 19. januára 2006
   vo veci C-244/04: Komisia Európskych spoločenstiev proti Spolkovej republike Nemecko (1)
   
   (Nesplnenie povinnosti členským štátom - Článok 49 ES - Slobodné poskytovanie služieb - Podnik zamestnávajúci pracovníkov, ktorí sú štátnymi príslušníkmi tretích štátov - Podnik uskutočňujúci plnenia v inom členskom štáte - Režim pracovných víz)
   (2006/C 60/10)
   Jazyk konania: nemčina
   Vo veci C-244/04, ktorej predmetom je žaloba o nesplnenie povinnosti podľa článku 226 ES, podaná 8. júna 2004, Komisia Európskych spoločenstiev (v zastúpení: G. Braun a E. Traversa, splnomocnení zástupcovia) proti Spolkovej republike Nemecko (v zastúpení: C.-D. Quassowski a A. Tiemann, splnomocnení zástupcovia), Súdny dvor (prvá komora), v zložení: predseda prvej komory P. Jann, sudcovia N. Colneric, J. N. Cunha Rodrigues, M. Ilešič a E. Levits (spravodajca), generálny advokát: L. A. Geelhoed, tajomník: R. Grass, vyhlásil 19. januára 2006 rozsudok, ktorého výrok znie:
   
               1.
            
            
               Spolková republika Nemecko si nesplnila povinnosti, ktoré jej vyplývajú z článku 49 ES, tým, že sa neobmedzila podmieniť vyslanie pracovníkov, ktorí sú štátnymi príslušníkmi tretích štátov, s cieľom vykonania poskytnutia služieb na jej území len jednoduchým predchádzajúcim vyhlásením podniku, ktorý zamýšľa pristúpiť k vyslaniu takýchto pracovníkov, so sídlom v inom členskom štáte a požadovaním, aby títo pracovníci boli týmto podnikom zamestnaní aspoň jeden rok.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 228, 11.9.2004.